ANUNŢ

privind concursul de ocupare a două funcţii publice de execuţie vacante de consilieri, clasa I, gradul profesional principal în cadrul Serviciului juridic, comunicare şi registratură

Agenția Națională de Administrare a Bunurilor Indisponibilizate organizează concurs pentru ocuparea a două funcții publice de execuție vacante din cadrul aparatului propriu:

1. Consilier clasa I, gradul profesional principal în cadrul Serviciului juridic, comunicare şi registratură – ID:572062.

 Consilier clasa I, gradul profesional principal în cadrul Serviciului juridic, comunicare şi registratură – ID:572063.

2. Durata normală a timpului de muncă este de 8 ore/zi, 40 ore/săptămână.

3. Condiţii de desfăşurare a concursului:

 Locul organizării concursului - sediul Agenţiei Naţionale de Administrare a Bunurilor Indisponibilizate, din București bd. Regina Elisabeta, nr.3, etj.3, sector 3, după cum urmează:

- 13.06.2023, ora **10.00** - proba scrisă

- interviul se va susţine în termen de maximum 5 zile lucrătoare de la data susţinerii probei scrise.

 4.Candidaţii trebuie să îndeplinească condiţiile prevăzute de art. 465 din OUG nr. 57/2019 privind Codul administrativ, cu modificările şi completările ulterioare:

 a) are cetăţenia română şi domiciliul în România;

 b) cunoaşte limba română, scris şi vorbit;

 c) are vârsta de minimum 18 ani împliniţi;

 d) are capacitate deplină de exerciţiu;

 e) este apt din punct de vedere medical să exercite o funcţie publică. Atestarea stării de sănătate se face pe bază de exemen medical de specialitate, de către medicul de familie;

 f) îndeplineşte condiţiile de studii şi vechime în specialitate prevăzute de lege pentru ocuparea funcţiei publice;

 g) îndeplineşte condiţiile specifice, conform fişei postului, pentru ocuparea funcţiei publice;

 h) nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;

 i) nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;

 j) nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;

 k) nu a fost lucrător al Securităţii sau colaborator al acesteia, în condiţiile prevăzute de legislaţia specifică.

**Condițiile specifice de participare:**

**Condiții specifice pentru ocuparea funcției publice de consilier, gradul profesional**

**principal**

a) Studii superioare, absolvite cu diplomă de licenţă sau echivalentă, emisă de instituţii

acreditate potrivit legii, într-unul dintre domeniile de mai jos:

**Domeniul fundamental ştiinţe sociale:**

**-** ramura de ştiinţe – ştiinţe juridice.

b) Cunoștințe de operare pe calculator, demonstrate prin documente specifice: Microsoft Office.

c) Vechime minim 5 ani în specialitatea studiilor necesare pentru ocuparea funcției publice vacante de consilier, gradul profesional principal.

Dosarele de concurs se vor depune în perioada **08.05.2023-29.05.2023** (în termen de 20 de zile de la data publicării anunţului), la sediul instituţiei din Bucureşti, b-dul Regina Elisabeta, nr. 3, sector 3, etaj 3, tel. 0372.573.000/int.113, fax: 0372.271.435, e-mail: anabi@just.ro şi trebuie să conţină în mod obligatoriu următoarele documente:

a) *formular de înscriere prevăzut în anexa nr. 3 la H.G nr. 611/2008 pentru aprobarea normelor privind organizarea şi dezvoltarea carierei funcționarilor publici, cu modificările şi completările ulterioare;*

*b) curriculum vitae, modelul comun european;*

*c) copia actului de identitate;*

*d) copii ale diplomelor de studii, certificatelor şi altor documente care atestă efectuarea unor specializări şi perfecționări;*

*e) copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcţiei sau pentru exercitarea profesiei;*

*f) copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;*

*g) cazierul judiciar;*

*h) declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică*.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.Pentru candidaţii cu dizabilităţi, în situaţia solicitării de adaptare rezonabilă, adeverinţă care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile actelor menţionate mai sus, precum şi copia certificatului de încadrare într-un grad de handicap se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei de concurs.

Adeverinţele care au un alt format decât cel prevăzut trebuie să cuprindă elemente similare celor prevăzute în anexa nr. 2D a H.G nr. 611/2008, din care să rezulte cel puţin următoarele informaţii: funcţia ocupată/funcţiile ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

Documentul prevăzut la lit. g) (cazierul judiciar) poate fi înlocuit cu o declaraţie pe proprie răspundere. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancţiunea neemiterii actului administrativ de numire. În situaţia în care candidatul solicită expres la înscrierea la concurs preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.

Formularul de înscriere, precum şi modelul de adeverinţă de vechime în muncă şi / sau în specialitatea studiilor se pune la dispoziţia candidaţilor prin secretariatul comisiei de concurs sau poate fi accesat pe site-ul ANABI: anabi@just.ro, secţiunea „Cariere – Posturi vacante”.

Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilităţii probelor de concurs.

Bibliografia şi tematica este parte componentă a prezentului anunț.